Քրիստիան Բեյլ
Քրիստիան Չառլզ Ֆիլիպ Բեյլ (, ), անգլիացի դերասան։ Բեյլը բազմաթիվ մրցանակների դափնկերիր է, այդ թվում՝ Օսկար և Ոսկե գլոբուս, ինչպես նաև եղել է Time 100-ի 2011 թվականի ցանկում։

Ծնվել է Ուելսի Հավերհորդուսեթ քաղաքում։ Առաջին դերը խաղացել է 13 տարեկանում՝ Սթիվեն Սփիլբերգի «Արևի կայսրություն» (1987) ֆիլմում։ Հաջորդ տասնամյակի ընթացքում խաղացել է տարբեր առաջին և երկրորդ պլանի դերերում, այդ թվում՝ «Փոքրիկ կանայք» (1994) ֆիլմում և «Պոկահոնտաս» (1995) մուլտֆիլմում, սակայն մեծ ճանաչում ձեռք է բերել 2000 թվականի «Ամերիկյան հոգեգարը» ֆիլմում Պատրիկ Բեյթմանի դերից հետո։ 2004 թվականի «Մեքենավարը» հոգեբանական թրիլլերում իր դերի համար կորցրել է 29 կգ։ Որից հետո վեց ամսվա ընթացքում հավաքել է 45 կգ քաշ՝ Քրիստոֆեր Նոլանի «Խավարի ասպետը» եռապատումում (2005-2012) Բեթմենի դերի համար։

Բեյլի հաջորդ ֆիլմերից են՝ Նոլանի «Հեղինակություն» (2006) առեղծվածային թրիլերը, «Գնացք դեպի Յումա» (2007) վեստեռնը, «Տերմինատոր։ Փրկիչը» (2009) գիտաֆանտաստիկ ֆիլմը և «Հասարակության թշնամիները» քրեական դրաման։ Դևիդ Ռասսելի «Կռվողը» ֆիլոմւմ Դիքկի Էքլունդի դերի համար ստացել է Ոսկե գլոբուս և Օսկար երկրորդ պլանի լավագույն դերասանի համար։ Ռասսելի «Խաբեություն ամերիկյան ձևով» (2013) և Ադամ Մաքքեյի «Իջեցման խաղ» (2015) ու «Իշխանություն» (2018) ֆիլմերում իր խաղացած դերերի համար նոմինացվել է Օսկարի։ Վերջին ֆիլմում խաղացած Դիկ Չեյնիի դերի համար ստացել է «Ոսկե գլոբուս» լավագույն դերասանի համար։ 2019 թվականին Ջեյմս Մանգոլդի «Ֆորդն ընդդեմ Ֆերրարիի» ֆիլմում խաղացել է Քեն Մայլզի դերը։

Բեյլը Ծովային ֆաունայի պահպանման հասարակության, Գրինփիսի և Բնության համաշխարհային հիմնադրամի աջակից է։ 2014 թվականի ստացել է ԱՄՆ քաղաքացիություն։ 2000 թվականից ամուսնացած է Սանդրա Բլաշիչի հետ և ունեն երկու երեխա։

Կենսագրություն 

Բեյլը ծնվել է Պեմբրուկշիրում Ջեննիի և Դեյվիդի ընտանիքում։ Ավելի ուշ Քրիստիանը նշել է. «Չնայած նրան, որ ծնվել եմ Ուելսում, ես ինձ համարում եմ անգլիացի»։ Ծնողների աշխատանքի բնույթի պատճառով (Ջենին ձեռնածու էր, իսկ Դեյվիդը քաղաքացիական ավիացիայի օդաչու) ընտանիքը բազմիցս տեղից տեղ է տեղափոխվել։ Նա իր մանկությունն անցկացրե է Ուելսում, Սուրրեյ և Դորսեթ քաղաքներում՝ Անգլիայում և Պորտուգալիայում։ Բեյլը խոստովանում է, որ շատ տեղափոխությունները մեծ դեր են խաղացել իր մասնագիտության ընտրության հարցում։ Նա ընդունվել է Բուրնմաֆի դպրոց, բայց դուրս եկել 16 տարեկանում։

Նրա կերտած առաջին դերը Լենորի գովազդային հոլովակի համար էր 1982 թվականին։ Մի տարի անց, նա հայտվեց Պեք-Մենի հացահատիկի գովազդում խաղալով, որպես ռոք աստղ։ 1984ին նրա դեբյուտն էր Ռուան Ատքինսոնի հետ։ Բեյլը 17 տարեկանում հոր հետ տեղափոխվեց Լոս Անջելես։

Կարիերա

1986-1998  
Բեյլի ֆիլմի դեբյուտը կայացել է, որպես Ցարևիչ Ալեքսեյ, ՙՙԱնաստասիաՙՙ ֆիլմի համար։ Նրա դերակատարումը ,որպես Ջիմ Գրեհեմ ՙՙԱրևի թագավորությունը ֆիլմում արժանացավ հանդիսատեսի հավանությանը և նա այդ դերի համար ստացավ "Ամենալավ դերակատարումը երիտասարդ դերասանի կողմից'' մրցանակին National Board of review of Motion pictures-ի կողմից։ Այս դերակատարուից հետո նրա համադասարանիցները սկսեցին ձեռք առնել նրան և նա որոշեց վերջ տալ դերասանական գործունեությանը, սակայն Քեննեթ Բրանահը համոզեց նրան և 1989-ին Բեյլը նկարահանվեց ՙՙ Հենրի 5-րդ՚՚ ֆիլմում։ 1990-ին նա խաղաց Ջիմ Հոքքինսի դերը ՙՙԳանձերի կղզի՚՚ ֆիլմում։

Բեյլը խաղացել է նաև երաժշտական ֆիլմերում ( Swing kids, Newsies ): Վայնոնա Ռայդերի առաջարկով 1994-ին Քրիտիանը խաղաց Գիլլիան Արմսթրոնգի դերը ՙՙՓոքրիկ կանայք՚՚ ֆիլմում։

1999-2001 

1999 թվականին Բեյլը «Ամերիկյան հոգեգարը» ֆիլմում խաղաց սերիական մարդասպան Պատրիկ Բեյթմենի դերը։ Բեյլը հետագայում ծրագրից դուրս մնաց, որպեսզի Դի Կապրիոն ստանձնի իր դերը, սակայն հետո Դի Կապրիոն ստացավ հրավեր նկարահանվելու ՙՙԼողափը՚՚ ֆիլմում, և Բեյլը վերադարձավ իր աշխատանքին։
2000 թվականի ապրիլի 14-ին «Ամերիկյան հոգեգարը» հայտնվեց կինոթատրոններում և նա ստացավ հրավեր նկարահանվելու ՙՙ Գրավչության կաննոները՞՛ ֆիլմում, սակայն նա մերժեց առաջարկը։ Նույն տարին նա նորից կերտեց մարդասպանի դեր այս անգամ Ջոն Սինգլթոնի ՙՙShaft՚՚ ֆիլմում։

2002-2004 

2002-2003 թվականներին Բեյլը նկարահանվել է 3 ֆիլմերում, որոնցից էր՝ «Լորելի կանյոնը», որն արժանացավ կինոքննադատների բարձր գնահատականին։ «Կրակի գերիշխանությունը» ֆիլմը ունեցավ հսկայական բյուջե (համեմատած իր նախորդ ֆիլմերի հետ)՝ 95.000.000 դոլլար։ Բեյլը բանակցություններ էր վարում, որ խաղար երկրորդական դեր, սակայն Ռոբ Բոումանը նրան տվեց գլխավոր դերը։
«Հավասարակշռությունը» 3-րդ ֆիլմն էր, որում Բեյլը նկարահանվել է 2002 թվականին. այն ստեղծելու համար պահանջվեց 20 միլլիոն դոլար, բայց այն վաստակեց ընդամենը 5 միլիոն։
Մի տարի դադարից հետո 2004ին նա նկարահանվեց ՙՙ Մեքենավարը՚՚ ֆիլմում։

Ֆիլմագրություն

Դերակատարումներ

Պրոդյուսեր

Ծանոթագրություններ 

Հոլիվուդյան դերասաններ
1974 ծնունդներ
Հունվարի 30 ծնունդներ
20-րդ դարի դերասաններ
Օսկարակիրներ
«Ոսկե գլոբուս» մրցանակի դափնեկիրներ
«Երիտասարդ դերասան» մրցանակի դափնեկիրներ
Անգլիացի դերասաններ
Անգլիացի կինոդերասաններ
Անգլիացի կինոպրոդյուսերներ
Երկրորդ պլանի լավագույն դերասան Օսկարի մրցանակակիրներ